
Proiect

DECIZIE nr. 2/14 
                                                                                                             din 28.04.2026

Cu privire la aprobarea Regulamentului privind 
constatarea contravențiilor, a formularului 
procesului-verbal cu privire la contravenție și a 
Instrucțiunii privind modul de completare a acestuia

În temeiul art. 14 alin. (2) lit. m) din Legea nr. 436/2006 privind administrația publică locală, în conformitate cu prevederile art. 42310 Codului contravențional al Republicii Moldova nr. 218/2008, luând în considerare avizul comisiei consultative de specialitate, Consiliul orășenesc Șoldănești 
DECIDE:
1. Se aprobă Regulamentul privind constatarea contravențiilor pe teritoriul orașului Șoldănești, conform anexei nr. 1.
2. Se aprobă formularul procesului-verbal cu privire la contravenție, conform anexei nr. 2.
3. Se aprobă Instrucțiunea privind modul de completare a procesului-verbal cu privire la contravenție, conform anexei nr. 3.
	4. Se stabilește că, în condițiile Codului contravențional și ale Regulamentului aprobat prin prezenta decizie, primarul orașului Șoldănești exercită calitatea de agent constatator în limitele competenței stabilite de lege.
	5. Primarul orașului Șoldănești, prin dispoziția sa, poate desemna în calitate de agenți constatatori viceprimarul, precum și specialiștii din cadrul Primăriei or. Șoldănești în condițiile art. 42310 alin. (2) din Codul contravențional al Republicii Moldova.
	6. Primarul orașului Șoldănești va asigura aplicarea prezentei decizii, inclusiv:
	a) utilizarea formularului aprobat;
	b) întocmirea proceselor-verbale cu privire la contravenție în conformitate cu Codul contravențional și cu Instrucțiunea aprobată;
c) înregistrarea proceselor-verbale cu privire la contravenție în registrul de evidență, conform anexei nr. 4.
7. Controlul asupra executării prezentei decizii se pune în sarcina Comisia de specialitate „Drept și disciplină”.



Președintele ședinței:


Secretarul ședinței:


Anexa nr. 1
la Decizia Consiliului orășenesc Șoldănești
nr. 2/14 din 28.04.2026


REGULAMENT
privind constatarea contravențiilor pe teritoriul orașului Șoldănești

I. DISPOZIȚII GENERALE
	1. Prezentul Regulament stabilește cadrul general privind constatarea contravențiilor pe teritoriul orașului Șoldănești, competențele agenților constatatori din cadrul Primăriei orașului Șoldănești, modul general de desfășurare a activității de constatare a contravențiilor, precum și regulile de întocmire și circulație a actelor procesuale contravenționale.
	2. Prezentul Regulament este elaborat în temeiul Codului contravențional al Republicii Moldova nr. 218/2008, al Legii nr. 436/2006 privind administrația publică locală și al altor acte normative incidente.
	3. În sensul prezentului Regulament, noțiunile utilizate au semnificația prevăzută de Codul contravențional. În special:
	a) agent constatator – reprezentantul autorității publice locale care, în limitele competenței sale, constată contravenții, încheie procese-verbale și, după caz, examinează cauza contravențională ori remite materialele autorității competente;
b) proces-verbal cu privire la contravenție – actul procesual prin care se individualizează fapta contravențională și se identifică persoana în a cărei privință a fost pornit procesul contravențional;
	c) constatarea faptei contravenționale – activitatea de sesizare, verificare, administrare a probelor, documentare a faptei, întocmire a procesului-verbal, aplicare a sancțiunii contravenționale în cazurile prevăzute de lege sau remiterea cauzei spre examinare conform competenței;
	d) comisie administrativă – comisia administrativă constituită potrivit legii pe lângă autoritatea executivă a administrației publice locale;
	e) persoană în a cărei privință a fost pornit procesul contravențional – persoana fizică, persoana cu funcție de răspundere sau persoana juridică față de care se desfășoară procesul contravențional;
	f) victimă, martor, interpret, traducător, reprezentant legal și apărător – persoanele participante la procesul contravențional, în sensul Codului contravențional.
4. Autoritățile competente să participe la soluționarea cauzelor contravenționale în condițiile legii, în cadrul administrației publice locale a orașului Șoldănești, sunt:
	a) comisia administrativă, în limitele competenței stabilite de Codul contravențional;
	b) agentul constatator/agenții constatatori din cadrul Primăriei orașului Șoldănești, în limitele competenței stabilite de Codul contravențional și de prezentul Regulament.
	5. Activitatea de constatare a contravențiilor se realizează cu respectarea strictă a legalității, imparțialității, proporționalității, respectării dreptului la apărare și a garanțiilor procesuale prevăzute de lege.

II. PROCESUL CONTRAVENȚIONAL

	6. Procesul contravențional reprezintă activitatea desfășurată de Primăria or. Șoldănești, cu participarea părților și a altor persoane titulare de drepturi și obligații procesuale, având ca scop constatarea contravenției, examinarea și soluționarea cauzei contravenționale, precum și înlăturarea cauzelor și condițiilor care au favorizat săvârșirea contravenției.
7. Procesul contravențional începe de drept din momentul sesizării sau al autosesizării agentului constatator privind săvârșirea unei contravenții.
8. Procesul contravențional se desfășoară în temeiul și în limitele Codului contravențional, cu respectarea drepturilor fundamentale ale persoanei și a normelor privind protecția datelor cu caracter personal.
9. La constatarea contravenției, agentul constatator stabilește, în condițiile legii:
a) existența faptei contravenționale;
b) persoana care a săvârșit-o;
c) împrejurările relevante ale cauzei;
d) probele care confirmă sau infirmă existența contravenției;
e) competența de examinare și soluționare a cauzei.

III. AGENTUL CONSTATATOR ȘI COMPETENȚA ACESTUIA

10. Primarul orașului Șoldănești exercită calitatea de agent constatator în condițiile Codului contravențional, ale prezentei decizii și ale prezentului Regulament.
11. Primarul orașului Șoldănești, în exercitarea atribuției prevăzute de lege, poate desemna prin dispoziția sa, în calitate de agenți constatatori, în condițiile art. 42310 alin. (2) din Codul contravențional al Republicii Moldova, viceprimarul, precum și specialiștii din cadrul Primăriei or. Șoldănești în limitele structurii și organigramei aprobate de Consiliul orășenesc Șoldănești.
12. Agenții constatatori din cadrul Primăriei orașului Șoldănești constată contravențiile date în competența administrației publice locale prin Codul contravențional și prin alte acte normative incidente, în limitele domeniului lor de activitate și numai în exercițiul funcției.
13. Cauza contravențională se soluționează de agentul constatator în a cărui rază teritorială a fost săvârșită contravenția, în condițiile art. 399 din Codul contravențional.
14. Agentul constatator poate aplica sancțiunile contravenționale numai în cazurile și în limitele expres prevăzute de lege.
15. În cazul în care constatarea faptei aparține agentului constatator, iar examinarea cauzei și aplicarea sancțiunii țin de competența altei autorități sau a instanței de judecată, agentul constatator întocmește procesul-verbal și remite materialele cauzei, conform competenței, autorității abilitate sau instanței de judecată competente.
16. În cazul contravențiilor a căror examinare în fond ține de competența comisiei administrative, materialele cauzei se remit comisiei administrative constituite potrivit legii.
17. În cazul contravențiilor a căror examinare în fond ține de competența instanței de judecată, materialele cauzei se remit instanței competente, în condițiile Codului contravențional.

IV. DREPTURILE ȘI OBLIGAȚIILE AGENTULUI CONSTATATOR

18. Agentul constatator are dreptul:
	a) să constate contravenții în limitele competenței sale;
b) să solicite și să primească, în condițiile legii, informații, explicații, documente și alte date necesare constatării contravenției;
c) să efectueze actele procesuale prevăzute de Codul contravențional;
d) să administreze probe și să aprecieze pertinența, concludența, utilitatea și veridicitatea acestora, în condițiile legii;
e) să solicite sprijinul autorităților și instituțiilor competente, în cazurile prevăzute de lege;
f) să remită materialele cauzei, după caz, comisiei administrative, instanței de judecată sau altei autorități competente;
g) să formuleze propuneri privind înlăturarea cauzelor și condițiilor care favorizează săvârșirea contravențiilor.
19. Agentul constatator este obligat:
a) să respecte Constituția Republicii Moldova, Codul contravențional și celelalte acte normative aplicabile;
b) să acționeze imparțial, obiectiv și exclusiv în limitele competenței sale;
c) să se legitimeze în raport cu persoana vizată și să indice autoritatea pe care o reprezintă;
d) să asigure persoanei în a cărei privință a fost pornit procesul contravențional exercitarea efectivă a dreptului la apărare și a celorlalte drepturi procesuale prevăzute de lege;
e) să explice drepturile și obligațiile procesuale ale persoanei în a cărei privință a fost pornit procesul contravențional;
f) să constate și să consemneze complet, corect și fidel circumstanțele de fapt relevante ale cauzei;
g) să administreze atât probele care confirmă fapta, cât și pe cele care pot înlătura sau atenua răspunderea;
h) să întocmească procesul-verbal cu privire la contravenție în strictă conformitate cu Codul contravențional și cu Instrucțiunea aprobată de Consiliul orășenesc Șoldănești;
i) să înregistreze procesul-verbal și materialele cauzei potrivit regulilor de evidență aplicabile;
j) să asigure comunicarea sau înmânarea actelor procesuale în condițiile legii;
k) să respecte regimul juridic al datelor cu caracter personal și confidențialitatea informațiilor de care ia cunoștință în exercitarea atribuțiilor sale;
l) să asigure păstrarea și utilizarea formularelor proceselor-verbale potrivit legislației și actelor administrative interne aplicabile.

V. DREPTURILE PERSOANEI ÎN A CĂREI PRIVINȚĂ A FOST PORNIT PROCESUL CONTRAVENȚIONAL ȘI ALE VICTIMEI

20. Persoana în a cărei privință a fost pornit procesul contravențional beneficiază de toate drepturile și garanțiile prevăzute de Codul contravențional, inclusiv:
a) dreptul la apărare;
b) dreptul de a cunoaște fapta imputată;
c) dreptul de a prezenta probe;
d) dreptul de a formula cereri și obiecții;
e) dreptul de a lua cunoștință de procesul-verbal și de materialele cauzei în condițiile legii;
f) dreptul de a primi copia actelor procesuale prevăzute de lege;
g) dreptul de a contesta actele și deciziile emise în procesul contravențional.
21. Victima beneficiază de drepturile prevăzute de Codul contravențional și poate participa la procesul contravențional în condițiile legii.

VI. ÎNTOCMIREA PROCESULUI-VERBAL CU PRIVIRE LA CONTRAVENȚIE ȘI CIRCULAȚIA MATERIALELOR

22. Procesul-verbal cu privire la contravenție se întocmește în baza constatărilor personale ale agentului constatator și a probelor administrate, în condițiile prevăzute de Codul contravențional.
23. Procesul-verbal cu privire la contravenție se întocmește utilizând formularul aprobat de Consiliul orășenesc Șoldănești și se completează conform Instrucțiunii privind modul de completare a acestuia.
24. Procesul-verbal trebuie să cuprindă toate mențiunile obligatorii prevăzute de Codul contravențional. Lipsa unor mențiuni esențiale produce efectele prevăzute de lege.
25. Copia procesului-verbal se înmânează sau se comunică persoanei în a cărei privință a fost pornit procesul contravențional, în modul stabilit de Codul contravențional.
26. Procesele-verbale întocmite și materialele aferente se înregistrează în registrul de evidență ținut potrivit legislației.
27. Evidența, păstrarea, eliberarea și utilizarea formularelor proceselor-verbale se realizează conform legislației în vigoare și actelor administrative emise pentru executarea prezentei decizii.
VII. DISPOZIȚII FINALE

28. În partea ce nu este reglementată expres de prezentul Regulament se aplică prevederile Codului contravențional, ale altor acte normative incidente și ale actelor administrative emise în executarea prezentei decizii.
29. Aplicarea prezentului Regulament nu poate fi interpretată în sensul extinderii competenței agenților constatatori peste limitele stabilite de lege.
30. Prezentul Regulament se aplică împreună cu formularul procesului-verbal cu privire la contravenție și cu Instrucțiunea privind modul de completare a acestuia, aprobate prin decizia Consiliului orășenesc Șoldănești.


Anexa nr. 2
la Decizia Consiliului orășenesc Șoldănești
nr. 2/14 din 28.04.2026
	Numărul de înregistrare      |__|__|__|__|__|__|__|
Codul agentului constatator  |__|__|__|__|__|__|
	Seria PS |__|__|
Nr. |__|__|__|__|__|__|


PROCES-VERBAL CU PRIVIRE LA CONTRAVENȚIE
1. Data încheierii __________________, ora ________________, locul încheierii ________________________________________________
2. Agentul constatator: ____________________________________________________________________________________________
____________________________________________ (Calitatea/ Nume/Prenume) ______________________________________________
denumirea autorității pe care o reprezintă, adresa juridică ___________________________________________________________
3. Persoana în a cărei privință a fost pornit procesul contravențional:
3.1. Persoana fizică/cu funcție de răspundere: numele ____________________, prenumele ____________________,
data nașterii ____________, cetățenia ____________, sexul ______, ocupația ____________________, identificat
prin __________________, seria ______, numărul ______________, eliberat de __________________, la ________________, IDNP |__|__|__|__|__|__|__|__|__|__|__|__|__|,
domiciliul ______________________________________________________________________________________________________
3.2. Persoana juridică: denumirea ____________________________________________,
sediul ________________________________________________, IDNO |__|__|__|__|__|__|__|__|__|__|__|__|__|, reprezentantul ________________________________
4. Timpul săvârșirii: ziua ____________, luna ________________, anul ____________, ora ____________ sau perioada __________________________
5. Locul săvârșirii: ______________________________________________________________________________________________
6. Fapta contravențională _________________________________________________________________________________________
__________________________________________________________________________________________________________________
__________________________________________________________________________________________________________________
__________________________________________________________________________________________________________________
__________________________________________________________________________________________________________________
__________________________________________________________________________________________________________________
cauzând paguba ____________________________________________________________________________________________________
comisă cu mijlocul de transport sau cu alte mijloace __________________________ marca/model ______________________ î/nr. ______________________,
ignorând prevederile _____________________________________________________________________________________________
prin ce a comis o contravenție, prevăzută la art. ____________________________ din Codul contravențional al R.M.
7. Corpuri delicte ________________________________________________________________________________________________
8. Părintele/reprezentantul legal/apărătorul: ______________________________________________________________________
9. Interpret/traducător: _________________________________________________________________________________________
am făcut cunoștință cu prevederile art. 312 din Codul penal al Republicii Moldova nr. 985/2002 ____________________
                                                                                                                           semnătura
10. Mijloace tehnice, inclusiv din categoria celor certificate, omologate și verificate metrologic: ____________________________
11. Anexe: _______________________________________________________________________________________________________
12. Obiecțiile și probele persoanei în a cărei privință a fost pornit procesul contravențional: ________________________________
13. Obiecțiile și probele victimei: _________________________________________________________________________________
14. Procesul-verbal a fost încheiat în ______________________________________________________________________________
                                                (prezența/absența persoanei în a cărei privință a fost pornit procesul contravențional)
15. Martor asistent: _______________________________________________________________________________________________
                                     (numele, prenumele, adresa de domiciliu și numărul de telefon)
	16. REZOLUȚIA AGENTULUI CONSTATATOR:

	I). De sancționare
sancțiunea principală:
__________________________________
în mărime de ____________________
	II). De încetare a procesului
contravențional
în temeiul art. __________________
__________________________________
	III). De expediere pentru examinare
conform competenței
a) Comisia Administrativă de pe lângă Primăria orașului Șoldănești
b) Autoritatea publică/instanța de judecată:
_______________________________
adresa _________________________
cu recomandare ________________


Contestația împotriva deciziei agentului constatator asupra cauzei contravenționale se depune în condițiile art. 448 din Codul contravențional al Republicii Moldova.
Amenda poate fi achitată la contul bancar IBAN ________________________________. Contravenientul este în drept să achite jumătate din amenda stabilită în termenul prevăzut de Codul contravențional.
Am luat cunoștință cu procesul-verbal, cu rezoluția agentului constatator, cu drepturile și obligațiile prevăzute pe verso și am primit copia procesului-verbal, pentru ce semnez:
17. SEMNĂTURA
	_______________________
	_______________________
	_______________________
	_______________________

	(agentul constatator)
	(părintele/reprezentantul legal/apărătorul)
	(victimă)
	(martor)




PROCES-VERBAL CU PRIVIRE LA CONTRAVENȚIE
(Codul contravențional al Republicii Moldova nr. 218/2008)
Articolul 384. Persoana în a cărei privinţă a fost pornit proces contravenţional
(1) – abrogat.
(2) Persoana în a cărei privinţă a fost pornit proces contravenţional are dreptul:
a) la apărare;
b) să cunoască fapta imputată;
c) să fie asigurată, în cel mult 3 ore de la reţinere, cu un avocat care acordă asistenţă juridică garantată de stat dacă fapta este pasibilă de sancţiunea arestului contravenţional;
d) să anunţe, în cazul reţinerii, în termen de o oră din momentul reținerii, prin autoritatea competentă să soluţioneze cauza contravenţională, două persoane, la alegerea sa, despre faptul şi locul reţinerii;
e) să primească informaţie scrisă şi explicarea drepturilor sale expuse în prezentul articol, inclusiv a dreptului de a tăcea şi de a nu mărturisi împotriva sa, împotriva rudelor sale apropiate, a soţului/soţiei, logodnicului/logodnicei, precum şi de a nu-şi recunoaşte vinovăţia;
f) să fie audiată în prezenţa apărătorului dacă acceptă sau cere să fie audiată;
g) să aibă întrevederi cu apărătorul în condiţii confidenţiale, fără limitarea numărului şi duratei întrevederilor;
h) să ia cunoştinţă de materialele din dosar şi să i se elibereze, la cerere, în cel mult 24 de ore, copii de pe procesul-verbal;
i) să prezinte probe;
j) să formuleze cereri;
k) să conteste decizia asupra cauzei;
l) să recunoască total sau parţial vinovăţia în comiterea faptei ce i se impută;
m) să ceară recuzarea reprezentantului autorităţii competentă să aplice sancţiunea contravenţională, expertului, interpretului, traducătorului, grefierului;
n) să solicite audierea martorilor;
o) să facă obiecţii împotriva acţiunilor agentului constatator şi să ceară consemnarea obiecţiilor sale în procesul-verbal;
p) să ia cunoştinţă de procesul-verbal încheiat de agentul constatator, să facă obiecţii asupra corectitudinii lui, să ceară completarea lui cu circumstanţele care, în opinia sa, trebuie să fie consemnate;
q) să se împace cu victima în condiţiile prevăzute de prezentul cod;
r) să fie informat de agentul constatator despre toate hotărârile ce se referă la drepturile şi interesele sale, să primească, la cerere, copii de pe aceste hotărâri;
s) să atace, în modul stabilit de lege, acţiunile şi deciziile autorităţii competentă să soluţioneze cauza contravenţională, inclusiv hotărârea judecătorească;
t) să retragă orice plângere depusă personal sau de apărător în interesele sale;
u) să ceară şi să primească despăgubiri pentru prejudiciul cauzat prin acțiunile sau inacțiunile ilicite ale autorității competente să constate contravenția sau să soluționeze cauza contravențională.
(3) Realizarea de către persoana în a cărei privinţă a fost pornit proces contravenţional a drepturilor sale ori renunţarea la realizarea acestor drepturi nu poate fi interpretată în detrimentul persoanei şi nu poate avea consecinţe nefavorabile pentru ea.
(31) Dreptul prevăzut la alin. (2) lit. u) se oferă doar în cazul în care prin hotărâre judecătorească definitivă s-a constatat caracterul ilicit al acțiunilor sau al inacțiunilor autorității competente să constate contravenția sau să soluționeze cauza contravențională.
(4) Persoana în a cărei privinţă a fost pornit proces contravenţional este obligată:
a) să se prezinte la citarea autorităţii competentă să soluţioneze cauza contravenţională;
b) să accepte, la cererea autorităţii competentă să constate contravenția sau să soluţioneze cauza contravenţională, examinarea şi percheziţia sa corporală;
c) să accepte necondiţionat, la cererea autorităţii competentă să constate contravenția sau să soluţioneze cauza contravenţională, testarea alcoolscopică, testarea antidrog, examenul medical, dactiloscopia, prelevarea de sânge şi de secreţii ale corpului pentru analiză;
d) să fie supusă expertizei judiciare, la cererea agentului constatator competent sau a instanţei;
e) să se supună dispoziţiilor legale ale agentului constatator şi ale preşedintelui şedinţei de judecată;
f) să respecte ordinea în şedinţa de judecată şi să nu părăsească sala de şedinţe fără învoirea dată de preşedintele şedinţei.
(5) Persoana în a cărei privinţă a fost pornit proces contravenţional are şi alte drepturi şi obligaţii prevăzute de prezentul cod.
(6) În conformitate cu prevederile prezentului cod, drepturile minorului se realizează şi de reprezentantul lui legal. Procesului contravenţional se aplică în mod corespunzător prevederile Codului de procedură penală cu privire la drepturile şi obligaţiile reprezentantului legal al minorului.
Articolul 378. Dreptul la apărare
(1) În procesul contravenţional, autoritatea competentă să soluţioneze cauza contravenţională este obligată să asigure părţilor şi altor participanţi la proces deplina exercitare a drepturilor procesuale în condiţiile prezentului cod.
(2) Pe parcursul procesului contravenţional, părţile au dreptul să fie asistate de un apărător (avocat).
(3) În momentul pornirii procesului contravenţional, autoritatea competentă să soluţioneze cauza contravenţională este obligată să aducă la cunoştinţa victimei și a persoanei pasibile de răspundere contravențională dreptul lor la asistență juridică în condițiile legii.
(4) În cel mult 3 ore din momentul reţinerii, persoanei care este pasibilă de sancţiunea arestului contravenţional şi nu are apărător ales i se desemnează, în modul stabilit de art. 167 alin. (11) din Codul de procedură penală, un avocat care acordă asistenţă juridică garantată de stat.
Articolul 448. Contestația împotriva deciziei agentului constatator asupra cauzei contravenționale
(1) Contravenientul, victima sau reprezentantul acestora, procurorul, dacă este parte în cauza contravențională, în cazul în care nu sunt de acord cu decizia agentului constatator sau în cazul în care aceasta a fost emisă cu încălcarea normelor procesuale stabilite de prezentul cod, sunt în drept să conteste decizia emisă asupra cauzei contravenționale. Termenul de contestare a deciziei agentului constatator este de 15 zile de la data emiterii acesteia sau, pentru părțile care nu au fost prezente la şedința de examinare a cauzei contravenționale, de la data înmânării copiei de pe decizia respectivă în condițiile art. 4471 alin. (8).
(2) În cazul omiterii termenului prevăzut la alin. (1) din motive întemeiate, dar nu mai târziu de 15 zile de la data începerii executării sancțiunii sau a perceperii despăgubirii materiale, persoana față de care a fost emisă decizia poate fi repusă în termen, la cerere, de către instanța de judecată competentă să examineze contestația.
(3) Persoana față de care a fost emisă decizia şi care a lipsit atât la examinarea cauzei, cât şi la pronunțarea deciziei şi nu a fost informată despre decizia emisă poate contesta decizia agentului constatator şi peste termen, dar nu mai târziu de 15 zile de la data începerii executării sancțiunii contravenționale sau a perceperii despăgubirii materiale.
(4) Contestația împotriva deciziei emise asupra cauzei contravenționale se depune la autoritatea din care face parte agentul constatator, conform competenţei teritoriale, care a examinat cauza. În cel mult 5 zile lucrătoare de la data depunerii, agentul constatator expediază contestația şi dosarul cauzei contravenționale în instanța de judecată competentă.
(5) Contestația depusă conform alin. (1) suspendă executarea sancțiunii contravenționale aplicată prin procesul-verbal cu privire la contravenție sau prin decizia agentului constatator.
(6) În cazul prevăzut la alin. (2), până la soluționarea repunerii în termen, instanța de judecată poate suspenda executarea deciziei.
(7) Depunerea contestației peste termen, conform alin. (3), nu suspendă executarea deciziei agentului constatator. Instanța de judecată care examinează contestația poate suspenda executarea deciziei atacate.
(8) Pentru contestația depusă împotriva deciziei de aplicare a sancțiunii contravenționale se percepe o taxă de timbru în mărimea prevăzută de Legea taxei de stat nr. 213/2023.
(9) În cazul în care contestația nu este însoțită de dovada de plată a taxei de timbru, instanța de judecată îi oferă timp părții pentru înlăturarea neajunsurilor. Dacă, în termen de 15 zile, partea nu înlătură neajunsurile, contestația nu se consideră depusă și, împreună cu actele anexate, se restituie printr-o încheiere ce nu se supune niciunei căi de atac.
(10) Restituirea contestației nu exclude posibilitatea depunerii repetate a acesteia în condițiile și modul prevăzute de prezentul articol.


Anexa nr. 3
la Decizia Consiliului orășenesc Șoldănești
nr. 2/14  din 28.04.2026

INSTRUCȚIUNE
privind modul de completare a procesului-verbal cu privire la contravenție

1. Dispoziții generale
1. Prezenta Instrucțiune stabilește modul de completare a formularului procesului-verbal cu privire la contravenție, aprobat prin anexa nr. 2 la Decizia Consiliului orășenesc Șoldănești.
2. Instrucțiunea se aplică de către agentul constatator și, după caz, de către ceilalți agenți constatatori desemnați în condițiile legii.
3. Procesul-verbal se întocmește în strictă conformitate cu prevederile Codului contravențional al Republicii Moldova, în special cu art. 443 și art. 445, precum și cu prezenta Instrucțiune.
4. Formularul procesului-verbal se completează lizibil, clar, fără ștersături, rectificări, adăugiri sau alte modificări ulterioare. În cazul necesității unor asemenea acțiuni, se încheie un nou proces-verbal.
5. Procesul-verbal se completează integral, cu ocuparea tuturor rubricilor aplicabile situației de fapt. Rubricile care nu sunt aplicabile se barează.
6. Procesul-verbal se semnează pe fiecare pagină de către agentul constatator și de către persoana în a cărei privință a fost pornit procesul contravențional, iar când este cazul și de victimă, reprezentant legal, apărător, interpret/traducător ori martor asistent.
7. Procesul-verbal se întocmește, de regulă, în două exemplare, dintre care un exemplar se înmânează persoanei în a cărei privință a fost pornit procesul contravențional, iar la cerere și victimei, în condițiile Codului contravențional.
8. Pagina a doua a formularului conține drepturile și obligațiile persoanei în a cărei privință a fost pornit procesul contravențional și face parte integrantă din procesul-verbal.
2. Reguli de completare
9. La completarea procesului-verbal, agentul constatator este obligat:
a) să verifice competența sa materială și teritorială;
b) să stabilească identitatea persoanei;
c) să expună complet și exact circumstanțele de fapt;
d) să indice norma materială contravențională încălcată și încadrarea juridică a faptei;
e) să consemneze probele, obiecțiile și explicațiile relevante;
f) să indice în partea rezolutivă soluția procedurală și termenul de contestare.
10. Procesul-verbal se încheie pe baza constatărilor personale ale agentului constatator și a probelor administrate.
11. Faptul absenței persoanei citate legal pentru încheierea procesului-verbal sau refuzul acesteia de a semna se consemnează expres în procesul-verbal și se certifică în condițiile art. 443 alin. (6) din Codul contravențional.
12. În cazul imposibilității de identificare a unui martor, agentul constatator consemnează motivele obiective ale lipsei martorului și documentează refuzul prin mijloacele tehnice disponibile, dacă legea permite.
3. Modul de completare a rubricilor formularului
3.1. Pct. 1. Data, ora și locul încheierii
13. Se indică data completă a încheierii procesului-verbal, ora și locul exact al încheierii acestuia.
3.2. Pct. 2. Agentul constatator
14. Se indică funcția, numele și prenumele agentului constatator, denumirea autorității pe care o reprezintă și, după caz, alte date de identificare prevăzute în formular.
3.3. Pct. 3. Persoana în a cărei privință a fost pornit procesul contravențional
15. Pentru persoana fizică sau persoana cu funcție de răspundere se indică toate datele de identificare solicitate de formular: numele, prenumele, data nașterii, cetățenia, sexul, ocupația, actul de identitate, seria, numărul, autoritatea emitentă, data eliberării, IDNP-ul și domiciliul.
Pentru persoana juridică se indică denumirea, sediul, IDNO-ul și reprezentantul acesteia.
16. Datele de identificare se completează exact conform actelor prezentate.
3.4.Pct. 4. Timpul săvârșirii
17. Se indică ziua, luna, anul și ora săvârșirii faptei. Dacă fapta s-a săvârșit pe o perioadă de timp, se indică expres perioada săvârșirii.
3.5. Pct. 5. Locul săvârșirii
18. Se indică localitatea, strada, numărul, locul exact ori alte repere suficiente pentru individualizarea locului săvârșirii contravenției.
3.6. Pct. 6. Fapta contravențională
19. În această rubrică se descrie clar, complet și cronologic fapta contravențională, împrejurările relevante ale cauzei și consecințele juridice ale acesteia.
20. Descrierea trebuie să permită identificarea exactă a:
a) acțiunii sau inacțiunii imputate;
b) împrejurărilor de timp și loc;
c) modului de săvârșire;
d) eventualei pagube;
e) mijloacelor folosite, dacă este cazul.
21. În finalul descrierii se indică expres norma materială contravențională încălcată și articolul din Codul contravențional în baza căruia se face încadrarea juridică a faptei.
3.7. Pct. 7. Corpuri delicte
22. Se descriu corpurile delicte ridicate și probele materiale acumulate, indicându-se forma, mărimea, culoarea, greutatea și alte caracteristici care permit individualizarea lor, precum și datele proprietarului, dacă sunt cunoscute.
23. Dacă s-a întocmit un act separat de ridicare, se indică numărul și data actului și se menționează că acesta face parte integrantă din procesul-verbal.
3.8. Pct. 8. Părintele/reprezentantul legal/apărătorul
24. Se completează în cazul în care persoana este minoră ori participă un reprezentant legal sau apărător. Se indică numele, prenumele, domiciliul și calitatea acestuia.
3.9. Pct. 9. Interpretul/traducătorul
25. Se completează numai dacă persoana în a cărei privință a fost pornit procesul contravențional ori victima nu cunoaște limba procesului-verbal.
26. Se indică numele și prenumele interpretului/traducătorului și se consemnează aducerea la cunoștință a răspunderii prevăzute de art. 312 din Codul penal.
3.10. Pct. 10. Mijloace tehnice
27. Se indică denumirea, tipul, modelul și, după caz, numărul de identificare al mijlocului tehnic utilizat la constatarea faptei.
3.11. Pct. 11. Anexe
28. Se enumeră toate actele și materialele anexate la procesul-verbal: fotografii, înregistrări video, acte de constatare, acte de ridicare, explicații scrise, copii de pe acte, planșe foto, rapoarte sau alte documente relevante.
3.12. Pct. 12. Obiecțiile și probele persoanei
29. Se consemnează obiecțiile, explicațiile, probele și completările invocate de persoana în a cărei privință a fost pornit procesul contravențional.
30. Dacă persoana refuză să dea explicații ori să formuleze obiecții, acest fapt se menționează expres.
3.13. Pct. 13. Obiecțiile și probele victimei
31. Se completează atunci când există victimă și aceasta formulează obiecții, pretenții sau prezintă probe.
3.14. Pct. 14. Procesul-verbal a fost încheiat
32. Se indică dacă procesul-verbal a fost încheiat în prezența persoanei, în absența acesteia sau în cazul refuzului de semnare.
3.15. Pct. 15. Martor asistent
33. Se completează în cazurile prevăzute de lege, indicându-se numele, prenumele, adresa de domiciliu și numărul de telefon al martorului asistent.
34. Martorul asistent nu poate fi un alt agent constatator.
3.16. Pct. 16. Decizia agentului constatator
35. Partea rezolutivă a procesului-verbal se completează după una dintre următoarele opțiuni:
36. 16.1. De sancționare - Se indică sancțiunea contravențională aplicată, norma în temeiul căreia se aplică sancțiunea și, după caz, cuantumul amenzii.
37. 16.2. De încetare a procesului contravențional - Se indică temeiul legal al încetării procesului contravențional.
38. 16.3. De expediere pentru examinare conform competenței - Se indică:
a) norma legală în temeiul căreia cauza se expediază;
b) denumirea organului competent, a autorității publice sau a instanței de judecată;
c) adresa acesteia;
d) recomandarea agentului constatator, dacă se consideră necesar.
39. În toate cazurile se indică termenul de contestare a procesului-verbal sau a deciziei agentului constatator, conform art. 448 din Codul contravențional.
40. În cazul deciziei de sancționare cu amendă, se indică și informația despre dreptul persoanei de a achita jumătate din amendă dacă aceasta este plătită în cel mult 3 zile lucrătoare de la data aducerii la cunoștință a deciziei de aplicare a sancțiunii contravenționale.
41. În cazul în care norma contravențională prevede aplicarea punctelor de penalizare, partea rezolutivă va conține și mențiunea respectivă.
42. În cazul recunoașterii săvârșirii contravenției și acceptării sancțiunii stabilite de agentul constatator, acest fapt se consemnează expres în procesul-verbal.
3.17. Pct. 17. Semnătura
43. Procesul-verbal se semnează de către agentul constatator, persoana în a cărei privință a fost pornit procesul contravențional, iar după caz de victimă, reprezentant legal, apărător, interpret/traducător și martor asistent.
44. În cazul refuzului de semnare, agentul constatator va face mențiunea corespunzătoare și va proceda conform art. 443 alin. (6) din Codul contravențional.
4. Reguli privind comunicarea și evidența
45. Copia procesului-verbal se înmânează persoanei în a cărei privință a fost pornit procesul contravențional, iar victimei la cerere, în condițiile Codului contravențional.
46. Procesul-verbal și materialele aferente se înregistrează în registrul de evidență al autorității, în condițiile legii și ale actelor administrative aplicabile.
47. Procesul-verbal se prezintă spre înregistrare în cel mult 24 de ore de la încheierea sa.
48. Formularele utilizate se păstrează și se evidențiază conform regulilor privind evidența, eliberarea, păstrarea și utilizarea formularelor cu regim special, dacă autoritatea utilizează un asemenea regim.
5. Dispoziții finale
49. În partea ce nu este reglementată expres de prezenta Instrucțiune se aplică prevederile Codului contravențional al Republicii Moldova.
50. Nerespectarea regulilor de completare prevăzute de prezenta Instrucțiune atrage consecințele prevăzute de lege, inclusiv cele referitoare la nulitatea procesului-verbal cu privire la contravenție.


Anexa nr. 4
la Decizia Consiliului orășenesc Șoldănești
nr. 2/14 din 28.04.2026

REGISTRUL
de evidență a proceselor-verbale cu privire la contravenție

	Nr. d/o
	Data înregistrării
	Seria și nr. procesului-verbal
	Data întocmirii procesului-verbal
	Agent constatator (funcția, numele, prenumele)
	Persoana în a cărei privință a fost pornit procesul contravențional
	Articolul din Codul contravențional
	Soluția procesuală consemnată în procesul-verbal
	Organul/autoritatea/instanța către care a fost remis, după caz
	Data remiterii/comunicării
	Mențiuni privind executarea/contestarea
	Observații

NOTĂ INFORMATIVĂ

la proiectul de decizie „Cu privire la aprobarea Regulamentului privind constatarea contravențiilor, a formularului procesului-verbal cu privire la contravenție și a Instrucțiunii privind modul de completare a acestuia”

	1.  Denumirea autorului și, după caz, a participanților la elaborarea proiectului
Primarul orașului Șoldănești

	2.Condiţiile ce au impus elaborarea proiectului de act normativ şi finalităţile urmărite
La Primăria orașului Șoldănești au parvenit mai multe solicitări din partea unor autorități publice privind intervenția administrației publice locale în raport cu anumite stări de fapt susceptibile de a întruni elementele unor contravenții. În urma examinării acestor solicitări și a măsurilor întreprinse de Primăria orașului Șoldănești au fost identificate situații în care există indicii că ar fi fost comise contravenții. Totuși, constatarea unor asemenea fapte și documentarea lor nu pot fi realizate decât în modul expres prevăzut de lege, cu respectarea cerințelor Codului contravențional al Republicii Moldova.
Primăria orașului Șoldănești dispune de comisie administrativă, iar consiliul local are competența legală de a aproba regulamente și de a forma comisii administrative conform legislației în vigoare. În același timp, deși există cadrul instituțional necesar examinării anumitor cauze contravenționale, în prezent nu este instituit un cadru procesual local coerent și eficient aferent constatării contravențiilor, care să reglementeze unitar competențele agenților constatatori, modelul procesului-verbal cu privire la contravenție, modul de completare a acestuia și evidența actelor întocmite.
În lipsa unui asemenea cadru normativ local, există riscul aplicării neuniforme a procedurilor, al omiterii unor mențiuni obligatorii din procesul-verbal și, implicit, al afectării valabilității actelor procesuale contravenționale. Or, Codul contravențional stabilește cerințe obligatorii privind conținutul procesului-verbal cu privire la contravenție și consecințele nerespectării acestora.
În acest context, a fost elaborat prezentul proiect de decizie, având drept finalitate instituirea unui cadru normativ local clar, coerent și aplicabil pentru constatarea contravențiilor pe teritoriul orașului Șoldănești, prin aprobarea Regulamentului privind constatarea contravențiilor, a formularului procesului-verbal cu privire la contravenție și a Instrucțiunii privind modul de completare a acestuia. Proiectul urmărește asigurarea legalității activității agenților constatatori, uniformizarea practicii administrative și crearea unui mecanism procedural eficient pentru documentarea și examinarea cauzelor contravenționale în limitele competenței prevăzute de lege.

	3. Principalele prevederi ale proiectului și evidențierea elementelor noi:
Proiectul de decizie prevede aprobarea cadrului normativ local necesar constatării contravențiilor pe teritoriul orașului Șoldănești, prin aprobarea Regulamentului privind constatarea contravențiilor, a formularului procesului-verbal cu privire la contravenție, a Instrucțiunii privind modul de completare a acestuia, precum și a registrului/tabelului de evidență aferent actelor întocmite în cadrul activității contravenționale. Prin acest proiect se instituie, la nivel local, un mecanism procedural unitar de documentare, evidență și transmitere a cauzelor contravenționale, în conformitate cu prevederile Codului contravențional și ale Legii nr. 436/2006 privind administrația publică locală.
Regulamentul aprobat prin anexa nr. 1 stabilește cadrul organizatoric general privind constatarea contravențiilor, competențele agenților constatatori, regulile de bază privind desfășurarea procesului contravențional, drepturile și obligațiile participanților, precum și regulile de circulație și evidență a actelor procesuale. Formularul procesului-verbal, aprobat prin anexa nr. 2, instituie un model unic de documentare a contravențiilor, iar Instrucțiunea din anexa nr. 3 reglementează modul de completare a acestuia, pentru a asigura respectarea cerințelor legale referitoare la conținutul procesului-verbal și pentru a preveni omisiunea mențiunilor obligatorii. Registrul prevăzut în anexa nr. 4 are rolul de a uniformiza evidența proceselor-verbale și de a asigura trasabilitatea actelor întocmite.
Un element nou al proiectului constă în instituirea expresă, la nivelul Primăriei orașului Șoldănești, a unui cadru procedural local coerent pentru activitatea de constatare a contravențiilor, care până în prezent nu era reglementat unitar. Totodată, proiectul stabilește că primarul orașului Șoldănești exercită calitatea de agent constatator în limitele competenței prevăzute de lege și că, prin dispoziția sa, poate desemna și alți agenți constatatori dintre persoanele prevăzute la art. 423^10 alin. (2) din Codul contravențional. De asemenea, proiectul reglementează utilizarea formularului aprobat, completarea acestuia în mod uniform și înregistrarea proceselor-verbale în registrul de evidență, ceea ce asigură o practică administrativă clară, previzibilă și conformă exigențelor legale.

	4. Fundamentarea economico-financiară:
Proiectul nu necesită o fundamentare economico-financiară.

	5. Avizarea și consultarea publică a proiectului:
Proiectul de decizie a fost examinat de către Comisia de specialitate „Drept și disciplină” în ședința din _28 Aprilie 2026.



Primar								Vadim GROZA

